The Transporter

The Transporter, frantsesez Le Transporteur (euskaraz Garraiatzailea) 2002ko Louis Leterrier frantziar eta Corey Yuen hongkongdar zinema zuzendariek zuzendutako ekintza film bat da, BMW auto markaren The Hire laburmetrai sailean oinarrituta. Gidoia Luc Bessonek idatzi zuen. Jason Statham, Shu Qi, François Berléand, Matt Schulze eta Ric Young aktoreek antzeztu zuten.

Lortutako arrakastari esker bi jarraitzen izan ditu: Transporter 2 (2005) eta Transporter 3 (2008), bai eta The Transporter Refueled (2015) berregokitzapena eta Transporter: The Series (2012-2014) telesaila ere.

Argumentua 

Frank Martin indar berezietako soldadu ohiak Frantziako mediterranear kostaldean bizimodu lasaia darama, "garraiatzaile" gisa lan eginez, alegia, garraiogaiak, bai gizakiak ala bestelakoak, leku batetik bestera garraiatzen dituen mertzenario bezala. Betiere galderarik egin gabe.

Frank eta bere luxuzko Mercedes autoak misio sekretuak eta batzutan baita arriskutsuak burutzen dituzte, baina beti zorrotz betetzen dituen 3 arauei jarraituz:

 1. araua: Ez inoiz traturik aldatu.
 2. araua: Inoiz ez izenik eman, Frankek norekin lan egin edota zer garraiatzen duen ez baitu jakin nahi.
 3. araua: Paketearen barnean zer dagoen ez ikustea.

Oraingoan Frankek daraman karga iraganean banatu izan dituen ugarien antzekoa dela dirudi. Estatubatuar batek kontratatu du, hartaz “Wall Street” ezizena duela bakarrik daki. Baina ibilbidean zehar Frankek geldiune bat egin eta "paketea" mugitu egiten dela ohartuko da...

Aktoreak 
 Jason Statham: Frank Martin
 Shu Qi: Lai Kwai
 François Berléand: Tarconi inspektorea
 Matt Schulze: Darren "Wall Street" Bettencourt
 Ric Young: Kwai jauna

Kanpo estekak 
 Webgune ofiziala 
 IMDBko fitxa irakurgai 

Transporter (frankizia)
Frantziako filmak
Thrillerrak
Mendekuari buruzko filmak
Frantzian girotutako filmak
2002ko filmak